cyanic-selkie/wikianc huggingface dataset:
கலஹம்ச
கலஹம்ச இராகம் கருநாடக இசையில் பயன்படும் இராகங்களில் ஒன்றாகும். இது 26 ஆவது மேளகர்த்தா இராகமாகிய, "பாண" என்றழைக்கப்படும் 5 ஆவது சக்கரத்தின் 2 ஆவது மேளமாகிய சாருகேசி இராகத்தின் ஜன்னிய இராகம் ஆகும்.
இந்த இராகத்தில் ஷட்ஜம், சதுஸ்ருதி ரிஷபம் (ரி2), அந்தர காந்தாரம் (க3), சுத்த மத்திமம் (ம1), பஞ்சமம், சுத்த தைவதம் (த1), கைசிகி நிஷாதம்  (நி2) ஆகிய சுரங்கள் வருகின்றன.
இவற்றையும் பார்க்கவும்
பகுப்பு:சாருகேசியின் ஜன்னிய இராகங்கள்
வி. எஸ். சுப்ரமணிய ஐயர்
திவான் பகதூர் வி.எஸ்.சுப்ரமணிய ஐயர் (V. S. Subrahmanya Iyer) (பிறப்பு: 1877 அக்டோபர் 21) இவர் ஓர் இந்திய நிர்வாகி ஆவார். இவர் 1929 முதல் 1932 வரை திருவிதாங்கூரின் திவானாக பணியாற்றினார்.
ஆரம்பகால வாழ்க்கை மற்றும் தொழில்
சுப்ரமண்ய ஐயர் 1877 அக்டோபர் 21 அன்று எஸ். வைத்யநாத ஐயருக்கு பிறந்தார். புனித சூசையப்பர் கல்லூரியில் படித்த இவர் திருவிதாங்கூரில் வழக்கறிஞராக பயிற்சியை ஆரம்பித்தார். 1929 இல் திவானாக நியமிக்கப்படுவதற்கு முன்பு திருவிதாங்கூர் உயர்நீதிமன்றத்தின் தலைமை நீதிபதியாக பணியாற்றினார்.
திருவிதாங்கூரின் திவான்
சுப்ரமண்ய ஐயர் 1929 ஆம் ஆண்டில் திருவிதாங்கூரின் திவானாக நியமிக்கப்பட்டார். முகம்மது ஹபிபுல்லாவுக்குப் பின் 1932 வரை இவர் திவானாக பணியாற்றினார்.
1930 ஆம் ஆண்டில், வெங்கட்ராம ஐயர் திருவிதாங்கூர் தேவசுவம் ஆணையராக நியமிக்கப்பட்டார். 1931 ஆம் ஆண்டில், சுப்ரமண்ய ஐயர் திருவிதாங்கூரில் மோதிலால் நேருவின் மரணத்தைத் தொடர்ந்து ஏற்பட்ட ஒரு மாணவர் போராட்டத்தை சமாளிக்க வேண்டியிருந்தது.
பிற்கால வாழ்வு
திவானாக ஓய்வு பெற்றதை அடுத்து சுப்ரமண்ய ஐயர் பொது வாழ்க்கையில் தீவிரமாக இருந்தார். 1932 நவம்பர் 25, அன்று, மகாராஜாவின் ஆலோசகரான சர் சே. ப. இராமசுவாமி, கோயில் நுழைவு ஆணையை அறிமுகப்படுத்துவதற்கு முன்பு பொதுமக்களின் கருத்தை அறியும் குழுவின் தலைவராக இவரை நியமித்தார். குழுவின் மற்ற உறுப்பினர்கள் உள்ளூர் எஸ். பரமேசுவர அய்யர், மகாதேவ ஐயர் மற்றும் நம்பி நீலகண்ட சர்மா ஆகியோர். இக்குழு கோவில் நுழைவுக்கு ஆதரவானவர்களை நேர்காணல் செய்தது. மேலும், கோவில் நுழைவதை தீவிரமாக ஊக்கப்படுத்தும் அறிக்கையை சமர்ப்பித்தது. இருப்பினும், சர் சே.ப. இராமசாமி ஐயர் அறிக்கையை புறக்கணித்து, வேறொரு முக்கிய சட்டத்தை அறிமுகப்படுத்தினார்.
1934 இல், சுப்ரமண்ய ஐயர் கேரள இந்துக் சங்கத்தின் தலைவரானார். 1941 இல் இரவீந்திரநாத் தாகூர் இறந்தவுடன், சுப்ரமண்ய ஐயரைத் தலைவராகக் கொண்டு கேரள தாகூர் அகாதமி உருவாக்கப்பட்டது.
குறிப்புகள்
பகுப்பு:1877 பிறப்புகள்
நத்தத அள்ளி சிறுகனூர் நாமகரகசாமி கோயில்
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
சித்திரை மாதம் 1 நாள் முக்கிய திருவிழாவாக நடைபெறுகிறது.
மேற்கோள்கள்
பகுப்பு:தர்மபுரி மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
கவுந்தி அடிகள்
கவுந்தி அடிகள் சிலப்பதிகாரக் கதை மாந்தர்களுள் ஒருவர். இவர் ஒரு சமணபெண் துறவி ஆவார். கோவலனையும் கண்ணகியையும் மதுரைக்கு கூட்டி வருவது கவுந்தி அடிகளேயாகும். வரும் வழியில் சிலர் கண்ணகியையும் கோவலனையும் பார்த்து வினவ கவுந்தி அடிகளோ "இவர்கள் எம் மக்கள்" என்கிறார். கேட்டவர்களோ "உம் மக்கள் ஒருவரையொருவர் மணமுடிப்பரோ" என்று கேலி பேச அவர்களை நரிகளாகுமாறு சாவிக்கிறார். இது இவரது தவவலிமைக்கு தக்க சான்றாகும். பின்னர் மாதரி என்னும் விருந்தோம்பலில் சிறந்த பெண் வீட்டில் கண்ணகியை தங்கவும் வைக்கிறார்.
மேற்கோள்கள்
பகுப்பு:சிலப்பதிகாரக் கதைமாந்தர்கள்
கொண்டை பாம்புண்ணிக் கழுகு
பாம்புண்ணிக் கழுகு (crested serpent eagle, Spilornis cheela) இப்பறவை ஊன் உண்ணிப் பறவைகளில் நடுத்தர தோற்றம் கொண்ட பறவையாகும். ஆசியாக் கண்டத்தில் வெப்ப மண்டலப்பகுதிகளில் அதிகமாக காணப்படுகிறது. மேலும் இந்தியத் துணைக்கண்டத்தில் அமைந்துள்ள பல நாடுகளிலும், தென்கிழக்காசியா, கிழக்காசியா, போன்ற பகுதிகளிலும் பரவலாகக் காணப்படுகிறது. இப்பறவை பார்ப்பதற்கு அந்தமான கழுகைப்போலும், நிகோபார் தீவுக் கழுகைப் போலும் தோற்றம் கொண்டது. இப்பறவை பாம்புகளைப்பிடித்து உண்பதால் இதற்கு இப்பெயர் வந்துள்ளது. பிலிபைன்சு கழுகும் இவ்வினத்தை ஒத்ததாக உள்ளது.
வெளி இணைப்புகள்
பகுப்பு:தமிழ்நாட்டுப் பறவைகள் பகுப்பு:கழுகுகள் பகுப்பு:ஆசியப் பறவைகள் பகுப்பு:இந்தியப் பறவைகள் பகுப்பு:தெற்காசியப் பறவைகள்
காந்திநகர் வட்டம்
காந்திநகர் வட்டம், இந்திய மாநிலமான குஜராத்தின் காந்திநகர் மாவட்டத்தில் உள்ளது.
அரசியல்
இந்த வட்டத்தில் உள்ள ஊர்கள் காந்திநகர் வடக்கு மக்களவைத் தொகுதி, காந்திநகர் தெற்கு மக்களவைத் தொகுதியிலும் உள்ளன.
இணைப்புகள்
பகுப்பு:காந்திநகர் மாவட்டம் பகுப்பு:குஜராத்தின் வட்டங்கள்
அலர்மேல் வள்ளி
அலர்மேல் வள்ளி (Alarmel Valli) (பிறப்பு: 14 செப்டம்பர் 1956) ஓர் இந்தியச் செவ்வியல் நடனம் ஆடுநரும், நடன அமைப்பாளரும், இந்தியச் செவ்வியல் நடனமாகிய பரத நாட்டியத்தின் பந்தநல்லூர் பாணியில் தேர்ந்த வல்லுனரும், தனக்கெனத் தனி நாட்டியப் பாணியைப் பின்பற்றுபவரும் ஆவார்.
இவர் சென்னையில் தீபக்சிகா எனும் நுண்கலை மையத்தை 1984 இல் நிறுவினார். இங்கே இவர் பரத நாட்டியத்தைப் பயிற்றுவிக்கிறார்.
வைஜயந்திமாலாவுக்குப் பிறகு 1991 இல் இரண்டாவதாக குடியரசு தலைவரிடம் பத்ம சிறீ பட்டம் பெற்ற மிக இளைய நடனக் கலைஞர் இவர். இவர் 2001 இல் இசை, நடனம், நாடகத்துக்கான தேசியக் கல்விக்கழகமாகிய சங்கீத நாடகக் கல்விக்கழக விருதைப் பெற்றார். இவர் 2004 இல் இந்திய அரசின் பத்ம பூசன் விருதைப் பெற்றார்.
வாழ்க்கைப்பணி
இவர் தன் ஒன்பதரையாம் அகவையில் சென்னை இந்திய நுண்கலை நிறுவனத்தில் நடனஅரங்கேற்றம் செய்து நாட்டியக் கலா பூழ்சன் விருதைப் பெற்றுள்ளார். இவர் தன் பதினாறாம் அகவையில் பாரீசில் பெருமைபெற்ற சாரா பெர்னார்டித் தியேட்டர் தெ லா வில்லியில் நடந்த பன்னாட்டு அரங்கத்தின் நடன விழாவில் நடனம் ஆடி வெற்றிபெற்றுப் பன்னாட்டளவில் பெரும்புகழ் பெற்றார். பின்னர் தொடர்ந்து நடனக் கலைஞராகத் திகழ்ந்து வருகிறார், both in India and aboard.
இவர் குரு கேலுசரண் மகாபத்ராவிடமும் அவரது மாணாக்கராகிய குரு இரமணிரஞ்சன் சேனாவிடமும் ஒடிசி நடனக் கலையைப் பயின்றார். இவர் இரண்டாயிரம் ஆண்டுகளுக்கு முந்தைய தமிழ்ச் செவ்வியல் இலக்கியங்களாகிய சங்க இலக்கியக் கவிதைத் தொகுப்புகளைப் பயின்றுள்ளார். பல ஆண்டுகளாக இவர் படிப்படியாக செவ்வியல் பரத நாட்டிய நடன மரபை விரிவுபடுத்திய தனக்கே உரிய தனிப்பாணியைக் கைவரப் பெற்றார்.
மக்கள் பண்பாட்டில்
மைக்கெல் மெசிந்தயர் அலர்மேல் வள்ளி திரைப்படத்தை பிரித்தானிய ஒலிபரப்பு அலைவரிசை ஒன்றின் ஒன்றியப் பேரரசு தொலைக்காட்சிப் பெஉந்தொடருக்காக எடுத்தார். பிரித்தானிய ஒலிபரப்பு நிறுவனத்தின் ஆன்மீக ஆசியா தொடருக்காகவும் நெதர்லாந்து ஒலிபரப்புக் குழுமத்துக்காகவும் பிரான்சுக் கலைக்குழுமத்துக்காகவும் யப்பானியத் தேசிய தொலைக்காட்சிக்காகவும் இந்தியத் தயாரிப்பாளர்கள் க. அரவிந்தன், பிரகாசு ஜா ஆகியோர் எடுத்த திரைப்பட ஆவணங்களில் அலர்மேல் வள்ளி நடனம் ஆடி நடித்துள்ளார்.
இந்தியத் தேசிய ஆவணப் படங்களுக்காக இந்தியத் திரைப்படப் பிரிவு அலர்மேல் வள்ளியின் திரைப்படம் ஒன்றை பிரவாகி எனும் பெயரில் எடுத்துள்ளது. இதை சிறந்த இந்திய திரைப்படத் தயாரிப்பாளராகிய அருண் கோப்கார் திரைப்படவியலாளரான மது அம்பத்தைக் கொண்டு இயக்கியுள்ளார். இலசிய காவ்யா எனும் அலர்மேல் வள்ளியின் ஆவணப்படம் ஒன்று சிறந்த கலை/பண்பாட்டுத் திரைப்படத்துக்கான தேசிய விருதை பெற்றது.
சொந்த வாழ்க்கை
அலர்மேல் வள்ளி, இந்திய ஆட்சியியல் அலுவலராகிய பாசுகர் கோழ்சுவை மணந்தார்..
வெளியிணைப்புகள்
பகுப்பு:1956 பிறப்புகள் பகுப்பு:பரதநாட்டியக் கலைஞர்கள் பகுப்பு:கலைமாமணி விருது பெற்றவர்கள் பகுப்பு:பத்ம பூசண் விருது பெற்ற தமிழர்கள் பகுப்பு:பத்மசிறீ விருது பெற்ற தமிழர்கள் பகுப்பு:வாழும் நபர்கள் பகுப்பு:சங்கீத நாடக அகாதமி விருது பெற்றவர்கள் பகுப்பு:பரதநாட்டிய ஆசிரியர்கள் பகுப்பு:செவாலியே விருது பெற்றவர்கள் பகுப்பு:பத்மசிறீ விருது பெற்ற பரதநாட்டியக் கலைஞர்கள் பகுப்பு:ஒடிசி நடனக் கலைஞர்கள் பகுப்பு:இந்திய நடன ஆசிரியர்கள் பகுப்பு:இந்தியச் செவ்வியல் நடனம் நிகழ்த்துனர்கள் பகுப்பு:இந்தியச் செவ்வியல் நடன அமைப்பாளர்கள் பகுப்பு:இந்தியப் பெண் நடனக் கலைஞர்கள் பகுப்பு:இந்தியப் பெண் நடன அமைப்பாளர்கள் பகுப்பு:இந்திய நடன அமைப்பாளர்கள் பகுப்பு:தமிழக நடனக் கலைஞர்கள் பகுப்பு:தமிழகப் பெண் நடன ஆசிரியர்கள் பகுப்பு:இந்தியச் செவ்வியல் நடன ஆசிரியர்கள் பகுப்பு:தமிழ்நாட்டு நடனக்கலைஞர்கள் பகுப்பு:தமிழ்நாட்டுக் கல்வியாளர்கள் பகுப்பு:தமிழ்நாட்டுப் பெண் கல்வியாளர்கள் பகுப்பு:இந்தியப் பாரம்பரிய பெண் நடனக் கலைஞர்கள்
சாலியமங்கலம் சட்டமன்றத் தொகுதி
சாலியமங்கலம் சட்டமன்றத் தொகுதி (Saliamangalam Assembly constituency) என்பது இந்தியாவின் தென்மாநிலமான தமிழ்நாடு சட்டமன்றத்தில் உள்ள 234 தொகுதிகளில் ஒன்றாகும். இது தஞ்சாவூர் மாவட்டத்தில் 1962ஆம் ஆண்டு செயல்பாட்டிலிருந்த சட்டமன்றத் தொகுதியாகும்.
வெளி இணைப்புகள்
பகுப்பு:தமிழ்நாடு நீக்கப்பட்ட சட்டமன்றத் தொகுதிகள் பகுப்பு:தஞ்சாவூர் மாவட்டம்
அரசுத் தலைவர்
அரசுத் தலைவர் (Head of government) என்பவர் ஒரு நாட்டு அரசின் செயலாட்சிப் பிரிவில் உயரிய அல்லது இரண்டாவது உயரிய அதிகாரி ஆவார். இவர் பொதுவாக செயலாட்சி அதிகாரம் கொண்ட அமைச்சரவை அல்லது செயலரவையைத் தலைமையேற்று வழிநடத்துவார். நாடாளுமன்ற மக்களாட்சி முறைமைகளில் அரசுத் தலைவரும் நாட்டுத் தலைவரும் இரு வேறு நபர்களாக இருப்பர். அதில் நாட்டுத் தலைவர் அரசராகவோ குடியரசுத் தலைவராகவோ இருப்பார். அரசின் தலைவராக தலைமை அமைச்சர் இருப்பார். வேறு சில நாடுகளில் அரசுத் தலைவரே நாட்டுத் தலைவராகவும் செயல்படுகிறார். எடுத்துக்காட்டாக ஐக்கிய அமெரிக்கா, பிரேசில், இலங்கை போன்ற மக்களாட்சி முறைமைகளில் குடியரசுத் தலைவரே நாட்டுத் தலைவராகவும் அரசுத் தலைவராகவும் செயல்படுகிறார். பிரான்சு போன்ற சில நாடுகளில் குடியரசுத் தலைவர் மற்றும் தலைமை அமைச்சர் ஆகிய இருவருமே அரசத் தலைவர்களாக செயல்படுகின்றனர். சுவிட்சர்லாந்து மற்றும் சான் மரினோ ஆகிய இரு நாடுகளில் மட்டும் பல்வேறு தலைவர்கள் அடங்கிய குழு அரசை தலைமையேற்று நடத்தும் முறை பின்பற்றப்படுகின்றது
மேற்கோள்கள்
பகுப்பு:அரசாட்சி முறைமைகள் பகுப்பு:அரசுத்தலைவர்கள்
காய்பாந்தா மாவட்டம்
காய்பாந்தா மாவட்டம் (Gaibandha district) (গাইবান্ধা জেলা, தெற்காசியாவின் வங்காளதேச நாட்டின் அறுபத்தி நான்கு மாவட்டங்களில் ஒன்றாகும்.  இம்மாவட்டம்  ரங்க்பூர் கோட்டத்தில்   உள்ளது. வங்காளதேசத்தின் வடக்கில் அமைந்த இம்மாவட்டத்தின் நிர்வாகத் தலைமையிடம் காய்பாந்தா   நகரம் ஆகும்.
மாவட்ட எல்லைகள்
2179.27 சதுர கிலோ மீட்டர் பரப்பளவு கொண்ட காய்பாந்தா மாவட்டத்தின் வடக்கில் குரிகிராம் மாவட்டம் மற்றும் ரங்க்பூர் மாவட்டங்களும், தெற்கில் போக்ரா மாவட்டமும், மேற்கில்   தினஜ்பூர் மாவட்டம் மற்றும் ரங்க்பூர் மாவட்டங்களும், கிழக்கில் ஜமால்பூர் மாவட்டம், குரிகிராம் மாவட்டம் மற்றும் பிரம்மபுத்திரா ஆறும் எல்லைகளாக உள்ளது.
மாவட்ட நிர்வாகம்
2114.77 சதுர கிலோ மீட்டர் பரப்பளவு கொண்ட காய்பந்தா மாவட்டத்தை நிர்வாக வசதிக்காக ஏழு துணை மாவட்டங்களாகப் பிரிக்கப்பட்டுள்ளது. அவைகள்: காய்பந்தா சதர், ஷாதுரம்பூர், கோபிந்தாகஞ்ச், சுந்தர்கஞ்ச், சகாதா, புல்பரி மற்றும் பலேஷ்வரி ஆகும்.
மேலும் இம்மாவட்டம் கோபால்கஞ்ச், சுந்தர்கஞ்ச் மற்றும் காய்பந்தா என மூன்று நகராட்சி மன்றங்களையும், 82 கிராம ஒன்றியங்களையும், 1250 கிராமங்களையும் கொண்டுள்ளது.
இம்மாவட்டம் ஐந்து வங்காள தேச நாடாளுமன்றத் தொகுதிகளை கொண்டுள்ளது. காய்பாந்தா மாவட்டத்தின் அஞ்சல் சுட்டு எண் 5700 ஆகும்.
பொருளாதாரம்
வேளாண்மைப் பொருளாதாரத்தை ஆதாரமாகக் கொண்ட இம்மாவட்டத்தில் பிரம்மபுத்திரா ஆறு, ஜமுனா ஆறு, டீஸ்டா ஆறுகள் இம்மாவட்டத்தில் 107.71 கிலோ மீட்டர் தொலைவு வரை பாய்வதால், நெல், சணல், கோதுமை, புகையிலை, கரும்பு, காய்கறிகள், ஆமணக்கு, வெங்காயம், மிளகாய் மற்றும் வெள்ளைப்பூண்டு பயிரிடப்படுகிறது.
நாட்டின் பொருளாதாரத்தில் வேளாண்மை 44.45%, கூலித் தொழிலாளர்கள் 27.72%, வணிகம் 9.11%, போக்குவரத்து 1.89% சேவைத் துறை 4.49% மற்ற துறைகள் 9.76% ஆக பங்காற்றி வருகிறது.
இம்மாவட்டத்தில் நஞ்செய் நிலங்கள் 149475 ஹெக்டேர்களும், புஞ்செய் நிலங்கள் 67565.16 ஹெக்டேர்களும் உள்ளது. ஒரு போக சாகுபடி 20.5% ஆகவும், இரண்டு போக சாகுபடி  58.5% ஆகவும் மற்றும் மூன்று போக சாகுபடி  21% அளவாகவும் உள்ளது.
மக்கள் தொகையியல்
2114.77 சதுர கிலோ மீட்டர் பரப்பு கொண்ட  இம்மாவட்டத்தின் 2011-ஆம் ஆண்டின்  மக்கள் தொகை கணக்கெடுப்பின் படி (இறுதி முடிவு அறிவிக்கப்படவில்லை) மக்கள் தொகை  23,79,255 ஆக உள்ளது. அதில் ஆண்கள் 11,69,127 ஆகவும், பெண்கள்  12,10,128  ஆகவும் உள்ளனர். பாலின விகிதம்  97  ஆண்களுக்கு 100  பெண்கள் வீதம் உள்ளனர். மக்கள் தொகை அடர்த்தி ஒரு சதுர கிலோ மீட்டர் பரப்பளவில் 1125 நபர்கள் வீதம் வாழ்கின்றனர். சராசரி எழுத்தறிவு 42.8 % ஆக உள்ளது. பெரும்பாலான காய்பாந்தா மாவட்ட மக்கள் இசுலாமிய சமயத்தைப் பின்பற்றுபவர்களாகவும், வங்காள மொழியைப் பேசுபவர்களாகவும் உள்ளனர்.
கல்வி
வங்காளதேசத்தின் பிற மாவட்டங்களைப் போன்று, இம்மாவட்டத்திலும் நான்கு படிகள் கொண்ட கல்வி அமைப்புகள் உள்ளது. அவைகள்: ஐந்தாண்டு படிப்புகள் கொண்ட தொடக்கப்பள்ளிகளும் [கிரேடு 1 – 5], ஐந்தாண்டு படிப்புகள் கொண்ட செகண்டரி பள்ளிகளும் [கிரேடு 6 – 10], இரண்டாண்டு படிப்பு கொண்ட மேனிலைப்பள்ளிகளும் [கிரேடு 11 – 12], நான்கு ஆண்டு படிப்பு கொண்ட இளநிலை பட்டப்படிப்பு  மற்றும் ஒராண்டு கால முதுநிலை பட்டப்படிப்பு கொண்ட பல்கலைக்கழகங்களும், கல்லூரிகளும் உள்ளது. வங்காள மொழியுடன், ஆங்கில மொழியையும் பள்ளி மற்றும் கல்லூரிகளில் கற்பிக்கப்படுகிறது.
மேற்கோள்கள்
பகுப்பு:வங்காளதேச மாவட்டங்கள்
கல்சார் பொறியியல் கல்லூரி
கல்சார் பொறியியல் கல்லூரி (Kalsar College of Engineering) என்பது இந்தியாவின், தமிழ்நாட்டின், சென்னைக்கு அருகிலுள்ள ஒரு தனியார் கல்வி நிறுவனமாகும், இது அண்ணா பல்கலைக்கழகத்துடன் இணைவுபெற்றுள்ளது. இக்கல்லூரியானது 1998 ஆம் ஆண்டில் தமிழ்நாட்டின், திருப்பெரும்புதூரில் நிறுவப்பட்டது. இக்கல்லூரிக்கு அகில இந்திய தொழில்நுட்பக் கல்விக் குழுவும் தமிழக அரசும் ஒப்புதல் அளித்துள்ளன.
வெளி இணைப்புகள்
பகுப்பு:காஞ்சிபுரம் மாவட்ட பல்கலைக்கழகங்களும் கல்லூரிகளும் பகுப்பு:தமிழ்நாட்டு பொறியியல் கல்லூரிகள் பகுப்பு:அண்ணா பல்கலைக்கழக இணைவுக்கல்லூரிகள்
பிரியா ராஜ்வன்ஷ்
பிரியா ராஜ்வன்ஷ் (Priya Rajvansh) (30 திசம்பர் 1936 - 27 மார்ச் 2000), பிறந்த வீர சுந்தர் சிங் என்ற பெயரில் பிறந்த இவர், ஒரு இந்தியத் திரைப்பட நடிகை ஆவார். இவர் ஈர் ராஞ்சா (1970), ஹான்ஸ்டே ஸாக்ம் (1973) போன்ற இந்தி மொழிப் படங்களில் நடித்துள்ளார்.
ஆரம்பகால வாழ்க்கையும் கல்வியும்
பிரியா ராஜ்வன்ஷ் சிம்லாவில் பிறந்தார். இவரது தந்தை சுந்தர் சிங் வனத்துறையில் ஒரு அதிகாரியாக இருந்தார். இவர் தனது சகோதரர்களான கமல்ஜித் சிங் (குலு), பதம்ஜித் சிங் ஆகியோருடன் சிம்லாவில் வளர்ந்தார். இவர் சிம்லாவின் ஆக்லாந்து பள்ளியிலும், கான்வென்ட் ஆஃப் ஜீசஸ் மற்றும் மேரி பள்ளியிலும் படித்தார். அங்கு இவர் பள்ளித் தலைவராக இருந்தார். இவர் 1953ஆம் ஆண்டில் சிம்லாவின் செயின்ட் பேட்ஸ் கல்லூரியில் இடைநிலை தேர்ச்சி பெற்றார். பின்னர், பார்கவா நகரவைக் கல்லூரியில் (பிஎம்சி) சேர்ந்தார். இந்த காலகட்டத்தில், சிம்லாவின் புகழ்பெற்ற கெயிட்டி நாடக நிறுவனத்தின் பல ஆங்கில நாடகங்களில் நடித்தார்.
இவருடைய தந்தைக்கு ஐக்கிய நாடுகள் அவையில் பணி கிடைத்தது. எனவே பட்டம் பெற்ற பிறகு இவர் இங்கிலாந்தின் இலண்டனிலுள்ள புகழ்பெற்ற இராயல் நாடகக்ககலை நாடக அகாதமியில் சேர்ந்தார்.
தொழில்
இலண்டனில் இருந்தபோது, இவரது 22 வயதில் இலண்டன் புகைப்படக் கலைஞர் ஒருவரால் இவரது புகைப்படம் ஒன்று எடுக்கப்பட்டது. அது எப்படியோ இந்தித் திரைப்படத் திரையுலகை அடைந்தது. அந்த காலத்தில் ஒரு திரைப்பட தயாரிப்பாளரான ராஜ்புத் கோட்டா குடும்பத்தைச் சேர்ந்த தாகூர் ரன்பீர் சிங் என்பவர் யூல் பிரைனர் மற்றும் உர்சுலா ஆண்ட்ரஸ் நடித்த பிரபலமான பிரிட்டிசு மற்றும் ஹாலிவுட் திரைப்படங்களை எழுதி இயக்கியிருந்தார். மேலும் பீட்டர் ஓ டூல், ரிச்சர்ட் பர்டன் ஆகியோருடன் தொடர்பிலிருந்தார். ரன்பீர் சிங் பிரபல நடிகர் இரஞ்சித்துக்கு முதல் அறிமுகப் படமான "ஜிண்டகி கி ரஹீன்" என்ற படத்தில் வாய்ப்பு வழங்கினார்.
அதைத் தொடர்ந்து, ரன்பீர் சிங் 1962 ஆம் ஆண்டில் சேத்தன் ஆனந்தும் (தேவ் ஆனந்த் ,விஜய் ஆனந்த் ஆகியோரின் சகோதரர்) இவரும் இணைந்து நடித்த ஹக்கீகத் (1964) என்ற திரைப்படத்தை இயக்கினார். இந்த படம் வெற்றி பெற்றது. மேலும், சிறந்த இந்திய போர்ப் படங்களில் ஒன்றாக கருதப்படுகிறது. பின்னர், தனது மனைவியிடமிருந்து பிரிந்துவிட்ட இவரது வழிகாட்டியான சேதன் ஆனந்துடன் உறவிலிருந்தார். பிரியா, சேத்தனை விட பல வயது இளையவராவார். அதன்பிறகு, இவர் சேதன் ஆனந்த் படங்களில் மட்டுமே நடித்தார். அவருடைய படங்களில் இவர் கதை, எழுத்து, பாடல், தயாரிப்புக்குப் பிந்தைய ஒவ்வொரு அம்சத்திலும் ஈடுபட்டார். சேத்தன் இவர் இல்லாமல் எந்தவொரு படத்தையும் செய்யவில்லை. மிகவும் திறமையான நடிகையாக இருந்தபோதிலும், இவரது ஆங்கில உச்சரிப்பும் மேற்கத்திய பாணியும் இந்திய பார்வையாளர்களிடம் சரியாகப் போய்ச் சேரவில்லை.
இவரது அடுத்த படமான, ஈர் ராஞ்சா 1970 இல் வெளிவந்தது. இப்படத்தில் இவர், இந்தி நடிகர் ராஜ் குமாருக்கு எதிராக நடித்திருந்தார். இப்படமும் படம் வெற்றி பெற்றது. 1973 ஆம் ஆண்டில் ஹான்ஸ்டே ஜாக்ம் என்றத் திரைப்படம் இவரது தொழில் வாழ்க்கையின் மிகச்சிறந்த திரைப்படமாக வெளிவந்தது. இவரது மற்ற குறிப்பிடத்தக்க படங்கள் ராஜ் குமாருடன் இந்துஸ்தான் கி கசம் (1973), ராஜேஷ் கன்னாவுடன் குத்ரத் (1981) என்ற படத்தில் ஹேம மாலினியுடன் ஒருமுன்னணி கதாபாத்திரத்தில் நடித்தார். 1977ஆம் ஆண்டில் சாஹேப் பகதூரில் தேவ் ஆனந்த் இணையாக நடித்தார். இவரது கடைசி படம் ஹாத்தன் கி லக்கரன் 1985இல் வெளிவந்தது. அதன் பிறகு இவர் திரைப்பட வாழ்க்கையிலிருந்து வெளியேறினார்.
கொலை
1997 இல் சேதன் ஆனந்தின் மரணத்திற்குப் பிறகு, இவர் தனது முதல் திருமணத்திலிருந்து அவரது மகன்களால் சேத்தனின் சொத்தின் ஒரு பகுதியைப் பெற்றார். இந்தியாவின் மும்பை ஜூஹூவில் சேத்தன் ஆனந்தின் ருயா பார்க் மாளிகையில் மார்ச் 27, 2000 அன்று இவர் கொலை செய்யப்பட்டார். சேதன் ஆனந்தின் மகன்களான கேதன் ஆனந்த் மற்றும் விவேக் ஆனந்த் ஆகியோருடன் அவர்களது ஊழியர்களான மாலா சவுத்ரி மற்றும் அசோக் சின்னசாமி ஆகியோர் இவரைக் கொலை செய்ததாக காவலர்கள் குற்றஞ்சாட்டினர். சேத்தன் ஆனந்தின் பரம்பரைச் சொத்தின் உரிமை அவர்களின் நோக்கம் கருதப்பட்டது. ராஜ்வன்ஷின் கையால் எழுதப்பட்ட குறிப்புகள் மற்றும் விஜய் ஆனந்திற்கு இவர் எழுதிய கடிதம் ஆகியவை நீதிமன்றத்தில் முன்கொணரப்பட்டன. கடிதமும் குறிப்புகளும் மர்மமான சூழ்நிலையில் இவரது பயம் மற்றும் பதட்டத்தை வெளிச்சம் போட்டுக் காட்டியது.
குற்றம் சாட்டப்பட்ட நான்கு பேரும் சூலை 2002இல் குற்றவாளிகள் என கருதி ஆயுள் தண்டனை விதிக்கப்பட்டனர். விசாரணை நீதிமன்றத்தின் உத்தரவுக்கு எதிராக குற்றம் சாட்டப்பட்ட இருவர் தாக்கல் செய்த மேல்முறையீட்டை 2011 ல் மும்பை உயர் நீதிமன்றம் ஏற்றுக்கொண்டது.
வெளி இணைப்புகள்
பகுப்பு:20 ஆம் நூற்றாண்டின் இந்திய நடிகைகள் பகுப்பு:2000 இறப்புகள் பகுப்பு:1936 பிறப்புகள் பகுப்பு:இந்தி திரைப்பட நடிகைகள் பகுப்பு:இந்தியத் திரைப்பட நடிகைகள்
பசவராஜ் பொம்மை
பசவராஜ் பொம்மை (Basavaraj Bommai, பிறப்பு: சனவரி 28, 1960 ) என்பவர் கர்நாடகத்தை சேர்ந்த ஓர் இந்திய அரசியல்வாதியும், பாரதீய ஜனதா கட்சியின் கர்நாடகா அரசின் உள்துறை அமைச்சராக இருந்தவர். எடியூரப்பாவின் பதவி விலகலுக்குப் பின் 28 சூலை 2021 அன்று கர்நாடகத்தின் 23வது முதலமைச்சராக தேர்வு செய்யப்பட்டார். இவர் முன்னாள் கர்நாடகா மாநில முதலமைச்சர் எஸ். ஆா். பொம்மையின் மகன் ஆவார். இவா் மெக்கானிக்கல் இன்ஜினியரில் பட்டதாரி ஆவாா். இவர் தனது அரசியல் வாழ்க்கையை ஜனதா தள த்துடன் தொடங்கினார். இவர் கர்நாடகா சட்டமன்ற கவுன்சிலின், உறுப்பினராக தேர்ந்தெடுக்கப்பட்டார். இருமுறை (1998 மற்றும் 2004 ஆம் ஆண்டுகளில்) தார்வாட் உள்ளூர் அதிகாரிகளின் தொகுதியில் இருந்து தேர்ந்தெடுக்கப்பட்டார். அவர் ஜனதா தளத்தை (ஐக்கிய) விட்டுவிட்டு, பாரதீய ஜனதா கட்சியில் 2008 பிப்ரவரியில் சேர்ந்தார். 2008 ஆம் ஆண்டு கர்நாடகா மாநிலத் தேர்தலில், அவர் ஹவேரி மாவட்டத்தில் ஷிகாகான் தொகுதியில் இருந்து கர்நாடகா சட்டசபைக்குத் தேர்ந்தெடுக்கப்பட்டார்.
மேற்கோள்கள்
பகுப்பு:1960 பிறப்புகள் பகுப்பு:வாழும் நபர்கள் பகுப்பு:கர்நாடக முதலமைச்சர்கள் பகுப்பு:பாரதிய ஜனதா கட்சி அரசியல்வாதிகள் பகுப்பு:இந்திய அரசியல்வாதிகள் தொடர்புடைய குறுங்கட்டுரைகள் பகுப்பு:தார்வாடு மாவட்ட நபர்கள் பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
சாருகுந்தளா
சாருகுந்தளா இராகம் கருநாடக இசையில் பயன்படும் இராகங்களில் ஒன்றாகும். இது 26 ஆவது மேளகர்த்தா இராகமாகிய, "பாண" என்றழைக்கப்படும் 5 ஆவது சக்கரத்தின் 2 ஆவது மேளமாகிய சாருகேசி இராகத்தின் ஜன்னிய இராகம் ஆகும்.
இந்த இராகத்தில் ஷட்ஜம், சதுஸ்ருதி ரிஷபம் (ரி2), அந்தர காந்தாரம் (க3), சுத்த மத்திமம் (ம1), சுத்த தைவதம் (த1), கைசிகி நிஷாதம்  (நி2) ஆகிய சுரங்கள் வருகின்றன.
பகுப்பு:சாருகேசியின் ஜன்னிய இராகங்கள்
அம்பாஜி கண்காட்சி
அம்பாஜி கண்காட்சி (Ambaji Fair) என்பது குசராத்தின் பனாஸ்காண்டா மாவட்டத்தில் உள்ள டான்டா வட்டத்தில் உள்ள அம்பாஜியில் நடைபெறுகிறது. அம்பாஜி, பாலன்பூரிலிருந்து 50 கி.மீ. தொலைவில் அமைந்துள்ளது. இங்கு ஒவ்வொரு பூனம் திருவிழாவைப் போன்ற சூழலை உருவாக்குகிறது. இங்கு நடைபெறும் மிகப்பெரிய கண்காட்சியாக கார்த்திகை, சித்திரை, பதர்வோ மற்றும் ஆவணி (அஷ்வினா) மாதங்களின் பூர்ணிமா அன்று இங்குப் பெரிய திருவிழாக்கள் நடத்தப்படுகின்றன. இதில் 'பதர்வி பூர்ணிமா ' திருவிழா மிக முக்கியமான மற்றும் பெரிய திருவிழாவாகும்.
நேரம்
பதர்வி பூனத்தின் இந்த விழா துவாதசி (த்ரயோதசி), ததுர்தசி (சௌதாஸ்) மற்றும் பூனம் (பூர்ணிமா) ஆகிய மூன்று நாட்கள் தொடர்ந்து நடைபெறுகிறது. இந்நாட்களில் இலட்சக்கணக்கான மக்கள் அம்மனை தரிசனம் செய்ய இங்குக் குவிகின்றனர். இந்த நேரத்தில் ஏராளமானோர் இங்குப் பாதயாத்திரையாக வருகின்றனர்
முக்கியத்துவம்
இங்குப் பக்தர்கள் ஷக்ராத்ய கீர்த்தனைகளை உரக்கப் படித்து அன்னையிடம் பிரார்த்தனை செய்கிறார்கள். பூர்ணிமா தினத்தன்று, அம்மன் பல்வேறு அலங்காரங்களால் அலங்கரிக்கப்படுகிறார். பிறகு பிராமணர்கள் சப்தசதி ஓதுவார்கள். பதர்வி பூனம் அன்று அம்பாஜி தேவியின் பக்தர்கள் குசாராத்திலிருந்தும், நாட்டின் பிற மாநிலங்கள் மற்றும் வெளிநாடுகளிலிருந்தும் வருகிறார்கள். கோவிலில் சிலையையோ படத்தினையோ வணங்கப்படுவதில்லை ஆனால் ஸ்ரீவைசயந்திரம் வழிபடப்படுகிறது. போஷி பூனம் (பௌஷ் பூர்ணிமா), இது மாதாஜி அவதரித்த நாளாக நம்பப்படுகிறது. அனுமன் ஜெயந்தி (சைத்ரா பூனம்) மற்றும் சரத் பூர்ணிமா நாட்களில் கூட, மக்கள் சடங்குகள் மற்றும் வழிபாடு மற்றும் வேள்வி செய்து வழிபடுகின்றனர். இக்காலங்களில் கண்காட்சிகள் நடத்தப்படுகின்றன. பூர்ணிமா தினத்தன்று பல்வேறு சங்கத்தினர் மாதாவுக்கு அஞ்சலி செலுத்த வருகின்றனர். பாவாய் மற்றும் கர்பா நடனம் ஆகியவை சாச்சார் சௌக்கில் இவர்களால் அற்புதமாக ஏற்பாடு செய்யப்படுகின்றன.
கோயில் வளாகத்தில், மாதாவின் பக்தர்கள் மேள தாளத்துடன் கர்பா நடனம் ஆடுகின்றனர். . அம்பாஜியின் இந்த மகா மேளாவில் (பெரிய திருவிழா) மாதாஜியைக் காண 3 லட்சத்திற்கும் மேற்பட்ட பக்தர்கள் வருகிறார்கள். இந்த புனித நாட்களில் அம்பாஜிக்கு செல்லும் அனைத்து சாலைகளும் பக்தர்களால் நிரம்பி வழிகின்றன.
இதையொட்டி கோயில் வளாகம் மற்றும் அம்பாஜி கிராமம் முழுவதும் அலங்கரிக்கப்பட்டுள்ளது. மாதாஜியின் பிரமாண்ட ஊர்வலமும் நடைபெறுகிறது. இதனால் ஒவ்வொரு ஞாயிற்றுக்கிழமையும் அம்பாஜியில் கண்காட்சி போன்ற சூழல் உருவாக்கப்படுகிறது.
வசதிகள்
பதர்வி பூனம் தினத்தன்று, கோயிலுக்கும், திருவிழாவிற்கும் வரும் பக்தர்களின் கூட்டம் அதிகமாக இருக்கும். இதனால் வழி நெடுகிலும், பிரசாதி, பிரசாதம் (சுண்டடி), தேங்காய் (ஸ்ரீபால்), மலர் (கங்கு), மாலை போன்றவற்றை விற்கும் கடைகள் அதிக அளவில் காணப்படும். மாதாவுக்கு காணிக்கைச் செலுத்தப் புடவை கடைகளிலும் கூட்டம் அதிகமாகக் காணப்படும். உணவுக்கடைகளும் தற்காலிகமாக அமைக்கப்படுகின்றன. இப்பகுதியைச் சேர்ந்த பழங்குடியினப் பெண்கள் பச்சை குத்திக்கொண்டு மற்றும் வளையல்களை வாங்கி மகிழ்வர். பல்வேறு பொம்மை கடைகளும் அமைக்கப்படுகின்றன.
பல்வேறு அமைப்புகள் மற்றும் சேவை மையங்கள் மூலம் பக்தர்களுக்கு ஓய்விட வசதி, தேநீர், சிற்றுண்டி மற்றும் உணவு வழங்கப்படுகிறது. ஸ்ரீ அம்பாஜி தேவஸ்தான அறக்கட்டளை மற்றும் பனஸ்கந்தா மாவட்ட நிர்வாகம் மூலம் மக்களுக்குத் தேவையான வசதிகள் திருவிழா நடைபெறும் நாட்களிலும் மற்ற நேரங்களிலும் வழங்கப்படுகின்றன. மக்களின் ஆரோக்கியத்திற்காக மருத்துவ வசதிகளும் இங்கு உள்ளன.
வெளி இணைப்புகள்
பகுப்பு:குசராத்து பகுப்பு:பனாஸ்காண்டா மாவட்டம்
தமிழ்நாடு விளையாட்டு மற்றும் உடற்கல்வியியல் கல்லூரிகள்
தமிழ்நாட்டில் விளையாட்டுக் கல்விக்கான படிப்புகளை மட்டும் கொண்டுள்ள கல்லூரிகள் அனைத்தும் தமிழ்நாடு உடற்கல்வியல் மற்றும் விளையாட்டுப் பல்கலைக்கழகத்துடன் இணைக்கப்பட்டுள்ளன.இக்கல்லூரிகளில் ஆசிரியர் கல்வி, விளையாட்டு மற்றும் இளைஞர் நலன், உடல்நலம் மற்றும் உடல்நல அறிவியல்,மேலாண்மை ஆகிய பிரிவுகளில் பட்டப்படிப்புகள் அளிக்கப்படுகின்றன.
இளநிலைப் பட்டப்படிப்புகளைக் கொண்டுள்ள கல்லூரிகள்
பகுப்பு: தமிழ்நாட்டுக் கல்லூரிகள்
கட்லா மீன்
கட்லா (Catla) மீன் கெண்டை வகையைச் சேர்ந்த மீனாகும். இது ஒரு நன்னீர் மீன். இது மிக விரைவாக வளரக்கூடியது. இவை அதிகப் பட்சம் 5 அடி நீளமும், 45 கிலோ எடையளவும் வளரும். இதன் குஞ்சுகளை அணை, ஏரி போன்றவற்றில் வீட்டு உணவுக்காக வளர்ப்பார்கள்.
உணவுப் பழக்கம்
இதன் வாய் மேல்நோக்கியவாறு அமைந்துள்ளதால் நீரின் மேல்பரப்பில் உள்ள விலங்கின நுண்ணுயிர்களை உண்டு வளருகிறது. இந்நுண்ணுயிர்களை சலிப்பதற்கு வசதியாக இம்மீனின் செவிள் கதிர்கள் மிக அடர்த்தியாக இருக்கின்றன. இது இயற்கை உணவைத்தவிர தரப்படும் மேல் உணவையும் (Supplementary food) உண்டு ஓர் ஆண்டில் 1 முதல் 1.5 கிலோ வரை வளரும் திறன் கொண்டவை. சில குளங்களின் தண்ணீர் மற்றும் மண் தரத்திற்கேற்ப சில பருவகாலங்களில் 45 நாட்களில் 1.5 கிலோ எடை வரை வளரக்கூடியது.
இனப்பெருக்கக் காலம்
இம்மீன்கள் இரண்டாம் ஆண்டில் இன முதிர்ச்சி அடைந்து, தென்மேற்கு பருவமழைக்காலமான ஜூன், ஜூலை, ஆகஸ்ட்டு ஆகிய மாதங்களில் இனப்பெருக்கம் செய்யும். தூண்டுதல் முறையில் தேவையான அளவு குஞ்சுகளை உற்பத்தி செய்யலாம்.
உசாத்துணை
காலைக்கதிர் 25.12.2014, ஒருங்கிணைந்த மீன்வளர்பிற்கேற்ற நன்னீர் மீன்வகைகள். செய்திக்கட்டுரை
மேற்கோள்கள்
பகுப்பு:கெண்டை மீன்கள் பகுப்பு:மீன்கள்
அகல அலைவரிசை இணைய அணுகல்
thumb|right|2005 ஆம் ஆண்டு அகல அலைவரிசை பயனாளிகள் அகல அலைவரிசை இணைய அணுகல் என்பது 56கே மோடம் உபகரணத்தைப் பயன்படுத்தி சுழற்று அணுக்கம் முறையில் இணையத்தளத்தில் தகவலை அதிகப்படியாக அணுகும் முறையாகும், இது அகல அலைவரிசை  என்றும் குறிப்பிடப்படும்.
56 கேபிட்/செ (ஒரு செகண்டுக்கான கிலோபிட்) என்ற வீதத்திற்கு (bitrate) குறைவாக உருக்கும் சுழற்று மோடம்கள் மற்றும் தொலைபேசி இணைப்பை முழுமையாக பயன்படுத்துவது-ஆதலால் அகல அலைவரிசை தொழில்நுட்பங்கள் இந்த வீதத்தை விட இரண்டு மடங்கு அதிகமான வீதத்தை தொலைபேசி பயன்பாட்டை ஊருபடுத்தாமல் அளிக்கிறது.
குறைவான பட்டையகலங்கள் அகல அலைவரிசையில் பயன்படுத்தப்பட்ட போதிலும், 2006 ஆம் ஆண்டின் OECD அறிக்கையின் படி 64 கேபிட்/செக் முதல் 2.0 மெபிட்/செக் வரையிலான வீதங்கள் அகல அலைவரிசையில் பயன்படுத்தப்பட்டது. 256 கேபிட்/செக் அல்லது அதற்கு மேல் தகவல் பரிமாற்ற வீத பதிவிறக்கம் கொண்ட அகல அலைவரிசையை வரையறுப்பது என்பது குறிப்பிடத்தக்கது, அமெரிக்க ஒன்றியத்தின் ஒறுங்கிணைந்த தொடர்பியல் ஆணையம் (FCC) 2009 ஆம் ஆண்டின் படி "அடிப்படை அகல அலைவரிசை" தகவல் பரிமாற்ற வேகம் ஒரே திசையில் கீழ்நிலையில் (இணையத்திலிருந்து பயனரின் கணிப்பொறிக்கு) அல்லது எதிர்புற ஆற்றல் (பயனரின் கணிப்பொறியிலிருந்து இணையத்திற்கு) ஒரு விநாடிக்கு 768 கிலோபிட்ஸ் (Kbps), அல்லது ஒரு விநாடிக்கு 768,000 பிட்ஸ் என்று இருக்க வேண்டும் என்று வரையறுத்தது. சந்தை விரைவான சேவைகளை வெளிப்படுத்தும் போது, அகலக்கற்றை வரையறையின் இலக்குமட்டத்தை உயர்த்துவதற்கான போக்கும் உயர்கிறது.[3]
தகவல் வீதங்கள் பெருமளவு பதிவிறங்கள் மூலமாக வரையறுக்கப்படுகிறது ஏனெனில் பலவகை நுகர்வோர் அகல அலைவரிசை தொழில்நுட்பங்களான ADSL போன்றவை சமச்சீரற்ற-பதிவிறக்கங்களை விட மெதுவான பெரும அளவு மேலேற்று தகவல் வீதத்தை அளிக்கிறது.
அகல அலைவரிசை ஊடுருவல் பொருளாதாரச் சுட்டிக்காட்டியாக நடத்தப்படுகிறது.
மீள்பார்வை
அகல அலைவரிசை என்பது இணையத்தை அதிவேகத்தில் அணுக்கும் முறை என்று அழைக்கப்படுகிறது, ஏனெனில் இது அதிகப்படியான தகவல் செலுத்து முறையைக் கொண்டுள்ளது. பொதுவாக, 256 கிபிட்/செக் (0.256 மெகாபிட்/செக்) இணைப்பு அல்லது அதற்கு மேற்பட்ட இணைப்பு வாடிக்கையாளருக்கு அளிக்கப்பட்டால் அது அகல அலைவரிசை இணைய அணுகல் எனப்படுகிறது. சர்வதேச தொலைத்தொடர்பு சங்கத்தின் தர நிர்ணயத் துறை (ITU-T) சிபாரிசு படி ISDN தொடக்கநிலை விகிதம் 1.5 முதல் 2 மெகாபிட்/செக் செலுத்தமுறைக் கொண்ட 1.113 என்பது அகல அலைவரிசை என்று வரையறுக்கப்பட்டுள்ளது. அகல அலைவரிசைக்கான FCC வரையறை 768 கேபிட்/செக் (0.8 மெபிட்/செக்). 256 கிபிட்/செக் என்ற விகிதத்தில் ஒரே திசையில் செல்லும் பிட் விகிதம் பொதுவான தளநிலை என்று அறியப்பட்டு பொருளாதார ஒத்துழைப்பு மற்றும் மேம்பாடு நிறுவனம் மூலம் அகல அலைவரிசை என்று வரையறுக்கப்படுகிறது. இதற்காக எந்த ஒரு பிட்வீதமும் இந்த நிறுவனத்தால் வரையறுக்கப்பட வில்லை, எனினும் அகல அலைவரிசை என்பது குறைந்த-பிட்வீதமுள்ள செலுத்து முறைகளை குறிக்கிறது. சில இணைய சேவை வழங்கும் நிறுவனங்கள் (ISPs) இதை ஆதாயமாக எடுத்துக் கொண்டு குறைந்த-பிட்வீதம் கொண்ட இணைப்பை அகல அலைவரிசை என்று கூறி விளம்பரம் செய்கின்றனர்.
விளம்பரம் செய்யப்பட்ட பட்டையகலம் வாடிக்கையாளருக்கு எப்போதும் வழங்கப்படுவதில்லை; ISP நிறுவனங்கள் தங்களிடம் உள்ள இணைப்பு அல்லது அக்கம்பக்க வலையமைப்பு அணுக்கத்தை காட்டிலும் அதிகப்படியான சந்தாதாரர்களைக் கொண்டுள்ளனர், இதன் அடிப்படையில் அதிகப்படியான பயனாளர்கள் முழுமையான இணைப்பை அடிக்கடி பயன்படுத்த இயலுவதில்லை. இவ்வாறு ஒன்று சேர்த்தல் வியூகம் அதிகமாக பயன்படுத்தப்படுவதில்லை, எனவே பயனாளர்கள் தங்களது முழு பட்டையகலத்தை அதிகமான நேரங்களில் பயன்படுத்திக் கொள்கின்றனர் எனினும் சமமான (P2P) கோப்பு பரிமாற்ற அமைப்புகள் இந்த அதிகப்படியான பட்டையகல பயன்பாட்டு நேரங்களில் நீட்டித்த நேரங்களை உபயோகம் செய்கிறது, தங்களின் தேவையை விட அதிகமாக பதிவு செய்த ISP நிறுவனங்களுக்கு சிக்கலை ஏற்படுத்துகிறது. இந்த தலைப்பைப் பற்றி அதிகம் அறிய பார்க்க போக்குவரத்து வடிவமைப்பு. இந்த அறிமுக பொருட்கள் அதிகமானதால், டெல்காஸ் (telcos) அதிக பிட் வீதம் கொண்ட சேவைகளை வழங்க தொடங்கியது. ஏற்கனவே உள்ள இணைப்புகளில், ஒவ்வொரு இணைப்பின் இறுதியிலும் நடைமுறையில் உள்ள கருவிகளை மீண்டும் அமைவடிவாக்கம் செய்வது அதிகப்படியான நேரங்களில் நிகழ்த்தப்படுகிறது.
பயனருக்கு வழங்கப்படும் பட்டையகலம் அதிகமாக இருந்தால், இணையத்தில் வீடியோ பார்ப்பது அதிகமாக்கப்பட்டு மிகவும் பிரபலமாக இருக்கும், தற்போது இந்த வகை சேவைகளை வழங்க சிறப்பு வாய்ந்த வலையமைப்புகள் தேவைப்படுகின்றன. பல அகல அலைவரிசை சேவைகளில் உள்ள தரவு விகிதங்கள் MPEG-2 போன்ற சிறப்பான வீடியோ திறனை வழங்குவதற்கு போதுமானதாக இல்லை, MPEG-2 வீடியோக்களை சிறப்பாக வழங்க 6 மெகாபிட்/செக் விகிதம் தேவைப்படுகிறது. குறைந்த அளவு தரவு விகிதங்களில் வீடியோ பார்ப்பது பயன்பாட்டில் உள்ளது, 768 கிபிட்/செக் மற்றும் 384 கிபிட்/செக் போன்றவற்றைப் ஒளித்தோற்ற மாநாடு செயல்முறைக்கு பயன்படுத்தலாம், 100 கிபிட்/செக் குறைவான விகிதங்கள் உள்ளவை H.264/MPEG-4 AVC நுட்பத்தின் மூலம் கண்ணுறு தொலைபேசிகளில் பயன்படுத்தப்படுகிறது. குறைவான விகிதமுள்ள கேபிள் மோடம் மற்றும் ADSL செயல்திறனில் MPEG-4 வடிவம் 2 மெகாபிட்/செக் என்ற முறையில் அதிக-திறன் கொண்ட வீடியோவாக வெளியிடப்படுகிறது.
செய்திக் குழுக்களை alt.binaries.* என்பதில் இடுவதன் JPEG கோப்புகளை சி.டி மற்றும் டி.வி.டி படங்களாக மாற்ற முடியும், இதன் மூலம் அதிகப்படுத்தப்பட்ட பட்டையகலம் செய்திக்குழுக்களில் ஏற்கனவே விளைவுகளை ஏற்படுத்தியுள்ளது. NTL:Telewest|NTL நிறுவனத்தைப் பொருத்த வரை 2001 ஆம் ஆண்டில் ஒரு நாளைக்கு 1 டெராபைட் வெளியீடு மற்ற்ய்ம் 150 ஜிகாபைட் உள்ளீடு என்ற நிலையில் இருந்த வலையமைப்பு செல்லும் தகவல் 2002 ஆம் ஆண்டில் ஒரு நாளைக்கு 4 டெராபைட் வெளியீடு என்றும் 500 ஜிகாபைட் தகவல் உள்ளீடு என்ற நிலைக்கும் மாறியது.
தொழில்நுட்பம்
அகல அலைவரிசை சேவைகளுக்கான பொதுவான தொழிநுட்பம் DSL மற்றும் கேபிள் மோடம் ஆகும். VDSL மற்றும் ஒளியியல் இழை போன்ற புதிய தொழில்நுட்பங்கள் தொலைபேசி மற்றும் கேபிள் இணைப்புகள் மூலம் தொடர்பை வாடிக்கையாளர்களுக்கு வழங்குகிறது. வளாகங்களுக்கு இழை அமைத்தல் மற்றும் இழைகளை தடை செய்தல் போன்ற திட்டங்கள் மூலம் ஒளியியல் இழை தொடர்பு தற்போது பயன்படுத்தப்பட்டு அதிக தூரங்களுக்கு தகவலை அகல அலைவரிசை இணைய அணுக்கம் மூலம் காப்பர் கம்பி தொழில்நுட்பத்தை விட அதிகமான செலவில் அனுப்புவதில் முக்கிய பங்கு வகிக்கிறது. சில பகுதிகளில் கேபிள் அல்லது ADSL மூலம் தகவல் அனுப்பப்படுவதில்லை, நிறுவனங்களில் கூட்டமைப்புகள் வை-ஃபை (Wi-Fi) வலையமைப்புகளை நிறுவத் தொடங்கியுள்ளன மேலும் சில நகரங்கள் மற்றும் பெருநகரங்களில் உள்ளூர் அரசு நகர வை-ஃபை (Wi-Fi) வலையமைப்புகளை நிறுவியுள்ளன. HSDPA மற்றும் EV-DO தொழில்நுட்பங்களை பயன்படுத்தி அலைபேசி மூலம் அகல அலைவரிசை அணுக்கத்தை வாடிக்கையாளர் பெறும் வசதி 2006 ஆம் ஆண்டு முதல் பல நாடுகளில் உள்ளது. அலைபேசி மற்றும் நகராமல் ஒரே இடத்தில் இருந்து அகல அலைவரிசையை பெறுவதற்கு வைமேக்ஸ் (WiMAX) என்ற புதிய தொழில்நுட்பம் பயன்படுத்தப்படுகிறது.
பல இணைப்பு மோடங்கள்
பல இணைப்பு தொழில்நுட்பம் மூலம் சுழற்று வீதத்தில் இரட்டை அளவு அதிகமாக பெறப்படுகிறது. இரண்டு மோடம்கள், இரண்டு தொலைபேசி இணைப்புகள், இரண்டு சுழற்று கணக்குகள் மற்றும் பல இணைப்புகளை ஆதரிக்கும் ISP அல்லது பயனர் பகுதியில் உள்ள சிறப்பு மென்பொருள் இவைகள் இருந்தால் போதும். ISDN, DSL மற்றும் மற்ற தொழில்நுட்பங்கள் வழக்கத்திலில் இருப்பதற்கு முன்பு இந்த எதிர்மறை பல்சேர்ப்பு மிகவும் பிரபலமாக சில பயனர்களின் பக்கத்தில் இருந்தது.
டைமண்ட் மற்றும் மற்ற விற்பனையாளர்கள் இரட்டை தொலைபேசி தொடர் மோடம்களை இணைப்பு திறமையுடன் உருவாக்கின இந்த இரட்டை தொடர் மோடம்களில் செல்லும் தகவல் வீதம் 90 கிபிட்/செக் வீதத்தை விட அதிகமாக இருக்கும். இணையம் மற்றும் தொலைபேசி கட்டணம் சாதாரண சுழற்று முறை கட்டணத்தை போல இரண்டு மடங்கு அதிகமாக இருக்கும்.
சுமை சமன்செய்வது என்பது இரண்டு இணைய இணைப்புகளை எடுத்து ஊட்டுகளை வலையமைப்பில் ஒரே ஒரு இரட்டை தரவு விகிதத்தில் இணைய தொடர்பில் வைக்கிறது. இரண்டு வேறுபட்ட இணைய சேவை நிறுவனங்களை தேர்ந்தெடுக்கும் போது சுமை சமன்செய்யும் வன்பொருள் குறைவான சுமைக் கொண்ட தொடர்பை எடுத்துக் கொள்கிறது அதாவது ஒரு தொடர்பு தோல்வியுற்றால் இரண்டாவது தொடர் தன்னிச்சையாக தொடங்கும்.
ஐ.எஸ்.டி.என்
ஒருங்கிணைந்த சேவைகளுக்கான டிஜிட்டல் வலையமைப்பு (ISDN) இணையத்தில் தொடர்பு கொள்வதறாக வாடிக்கையாளர் மற்றும் வியாபாரம் செய்பவர்கள் பயன்படுத்திய பழைமையான அகல அலைவரிசை டிஜிட்டல் அணுக்க முறை ஆகும். இது ஒரு தொலைபேசி தரவு சேவை வழங்குவதற்கான தரமாகும். இதன் உபயோகம் 1990 ஆண்டுகளுக்கு பின்பு இருந்த DSL மற்றும் கேபிள் மோடம் தொழில்நுட்பங்களுக்கு முன்பு அமெரிக்க ஒன்றியத்தில் உச்ச அளவில் இருந்தது. அகல அலைவரிசை சேவையானது ISDN-BRI சேவையுடன் ஒப்பிடப்பட்டது ஏனெனில் ஆரம்பகால அகல அலைவரிசை சேவை வழங்குபவர்கள் சந்தித்த சவால்களை சரிசெய்து அகல அலைவரிசை அணுக்க தொழில்நுட்பத்திற்கான தரத்தை வழங்கியது. இந்த சேவை வழங்குபவர்கள் ISDN விட வேகமான மற்றும் விலை குறைவான சேவையை வாடிக்கையாளருக்கு வழங்குவதற்காக ISDN க்கு எதிராக போட்டியிட்டனர்.
ISDN அடிப்படை வீத வரிசை (ISDN-BRI என்றும் அறியப்படுகிறது) என்பது ஒரு ISDN வரிசையுடன் இரண்டு தரவை "எடுத்துச் செல்லும்" பகுதிகளைக் கொண்டது (ஒவ்வொன்றும் DS0 - 64 கிபிட்/செக்). ISDN முனைய மாற்றிகளைக் (மோடம்கள் என்று அழைக்கப்படும்) பயன்படுத்தி இரண்டு அல்லது அதற்கு மேற்பட்ட ISDN-BRI வரிசைகளை ஒன்றிணைத்து 256 கிபிட்/செக் அல்லது மேற்பட்ட பட்டையகலங்களை பெற இயலும். ISDN பகுதிகளை ஒன்றிணைக்கும் தொழில்நுட்பம் ஒளித்தோற்ற மாநாடு பயனுறுத்தங்கள் மற்றும் அகல அலைவரிசை தரவு செலுத்தத்திற்கு பயன்படுத்தப்படும்.
ISDN அடிப்படை வீதம் ISDN-PRI என்று அறியப்படுகிறது, இது ISDN வரிசையில் 23 DS0 பகுதிகளுடன் சேர்த்து முழுமையாக 1,544 கிபிட்/செக் பட்டயகலம் கொண்டது (அமெரிக்க ஒன்றிய தரம்). ISDN E1 (ஐரோப்பியன் தரம்) வரிசை என்பது ISDN வரிசைகளில் 30 DS0 பகுதிகளை சேர்த்து 2,048 கிபிட்/செக் பட்டையகலம் கொண்டது. ஏனெனில் ISDN என்பது தொலைபேசி சார்ந்த பொருள், வரிசையின் அதிகப்படியான சொற்கள் மற்றும் பண்புகள் ISDN-PRI பயன்படுத்தும் குரல் சேவைகளுக்கு பங்கிடப்படுகிறது. எனவே குரல் அல்லது தரவு மற்றும் மற்ற விருப்பத் தேர்வுகளுக்காக ஒரு குறிப்பிட்ட இடத்தில் நிறுவப்பட்ட கருவிகளைப் பொருத்து மற்றும் தொலைபேசி நிறுவனத்தின் மைய அலுவலகத்தில் உள்ள நிலைமாற்றியைப் பொருத்தும் ISDN வரிசை அமைப்பு முன்னேற்பாடு செய்யப்படுகிறது. தரவுகளுக்கு பதிலாக PBX அமைப்புகளைப் பயன்படுத்தி அதிகப்படியான ISDN-PRI தொலைபேசி குரல் தொடர்புக்கு பயன்படுத்தப்பட்டன. ISDN தரவு மற்றும் மோடம் அழைப்புகளை கையாளுவதற்காக ISDN-PRI ஐ ISPகள் கொண்டிருப்பது ஒரு தெளிவான விதிவிலக்காகும்.
56 கிபிட்/செக் வீதத்திற்கு பதிலாக 64 கிபிட்/செக் என்ற வீதத்தில் தரவு "பி" பகுதிகளை ISDN தரவு வரிசைகளை ஆரம்பத்தில் பயன்படுத்தியதின் விளைவாகும். மைய அலுவலகத்தின் நிலைமாற்றிக் கருவியைப் பொருத்து ISDN-BRI 128 கிபிட்/செக் மற்றும் 112 கிபிட்/செக் வீதத்தில் இணைப்பை வழங்க காரணமாக அமைந்தது.
நன்மைகள்:
தீமைகள்:
டீ-1/டி.எஸ்-1
வணிகச் செயல்முறைகளுக்கு ஒழுங்குபடுத்தப்பட்ட சேவைகளாகும் இவைகள், மேலும் பொதுமக்கள் சேவைக் குழு மூலமாக ஒவ்வொரு நிலையிலும் நிருவகிக்கப்படுகிறது, PSC விலைப்பட்டியல் கோப்புகளில் முழுமையாக விவரிக்கப்பட்டு 1980 ஆம் ஆண்டுகளில் இருந்த நிர்வாக விதிகளின் படி தற்போதும் தொலைத்தட்டெழுத்து இணைப்புக் கருவியாக உள்ளது. டீ-1 சேவைகளின் கடுமையான மற்றும் கண்டிப்பான சேவைத் தேவைகள் வழங்குபவர்களின் பராமரித்தல் செலவுகளை அதிகப்படுத்துவதுடன் இணைப்பில் ஏற்படும் சிக்கலை சரிசெய்ய 24 மணிநேரமும் வேலைச் செய்யும் தொழில்நுட்ப வல்லுநரும் தேவை. (ஒப்பிடும் போது ISDN மற்றும் DSL PSC மூலம் சரியாக ஒழுங்குப்படுத்தப்படவில்லை.) டீ-1 இணைப்பின் அதிக விலையுள்ள மற்றும் ஒழுங்குபடுத்தப்பட்ட விளைவின் காரணமாக, மூன்று வருடத்திற்கான ஒப்பந்த எழுத்து உடன்படிக்கையின் படி நிருவப்படுகின்றன. எனினும், அமைப்பு செயல்படும் விதம் மற்றும் பட்டையகலம் தரவு வீதங்கள் உத்திரவாதத்துடன் இருக்கும், சேவையின் தரமும் அளிக்கப்படும், மேலும் நிலையான IP முகவரிகளை தடைச் செய்வதும் பொதுவாக சேர்க்கப்படுவதால் டீ-1 சேவையைப் பயன்படுத்தும் பயனருக்கு சில கட்டுப்பாடுகள் உள்ளன.
டீ-1 சேவை குரல் தொடர்பை கருத்தில் கொண்டு முதலில் இருந்தது, மேலும் குரல் சார்ந்த டீ-1 சேவைகள் தற்போதும் வணிகத்தில் பயன்படுத்தப்படுகின்றன, இதனை சேர்த்துக் கொள்ளாத வாடிக்கையாளரை குழப்பும் விதத்தில் உள்ளது. டீ-1 சேவையின் வகையை எண்ணிப்பார்ப்பது சிறந்தது, தரவு அல்லது குரல் இவைகளுக்கு இடையே உள்ள வேறுபாட்டை கண்டறிந்து பொருத்தமானதை தேர்ந்தெடுக்க வேண்டும். குரல் சார்ந்த டீ-1 சேவை தொலைபேசி நிறுவனத்தின் மைய அலுவலகத்திலிருந்து PSTN தொடர்புக்காக நீக்கப்படும்; தரவு டீ-1 வகையைச் சார்ந்த சேவை பாயிண்ட் ஆப் ப்ரசன்ஸ் (POP) அல்லது தரவு மையத்திலிருந்து நீக்கப்படும். வாடிக்கையாளர் இடத்திலிருந்து POP அல்லது CO வரை உள்ள டீ-1 இணைப்பு லோக்கல் லூப் என்று அழைக்கப்படும். லோக்கல் லூப்பின் உரிமையாளர் டீ-1 இணையத்துடன் இணையும் வலையமைப்பின் POP சேவையின் உரிமையாளராக இருக்க வேண்டியதில்லை, ஆனால் டீ-1 வாடிக்கையாளர் இந்த இரண்டு நிறுவனங்களுடன் தனித்தனியாக உடன்பாட்டில் இருக்க வேண்டும்.
டீ-1 முறைக்கு பெயரிடுதல் வேறுபட்டு இருக்கும், சில பகுதிகளில் டிஎஸ்-1, டி1.5, டி1, அல்லது டிஎஸ்1 என்று பெயரிடப்பட்டு இருக்கும். டிஎஸ்-1 தரவு தரத்தைக் கருத்தில் கொண்டு, மேலும் டி-1 அல்லது டி-5 ட்ரங்க் வரிசையின் கட்டமைப்பைக் கொண்டும் மற்றும் இணைப்பின் முறையைப் பொறுத்து இவைகளை வேறுபடுத்திக் காட்டலாம். இவைகள் குறிப்பிட்ட காலத்திற்கு பயன்படுத்தும் இணைப்புகள் (leased line) என்றும் அழைக்கப்படும், ஆனால் இவைகள் 1.5 மெபிட்/செக் குறைவான தரவு விகிதம் உள்ள சேவைகளுக்கு பயன்படுத்தப்படும். நேரங்களைப் பொறுத்து டி-1 சேவைகள் "குறிப்பிட்ட காலத்திற்கு பயன்படுத்தும் இணைப்பில்" சேர்க்கவோ அல்லது அவற்றிலிருந்து நீக்கவோ முடியும். டீ-3 (T-3), சோனெட் (SONET), ஒசி-3 (OC-3) மற்றும் மற்ற டி-கேரியர் (T-carrier) மற்றும் ஆப்டிகல் கேரியர் (Optical Carrier) போன்றவற்றை உள்ளடக்கிய அகல அலைவரிசை அணுக்க முறைகளைச் சார்ந்ததாக இருக்கும். கூடுதலாக ஒரு டீ-1 வரிசை ஒன்றுக்கு மேற்பட்ட டீ-1 வரிசையுடன் இணைக்கப்பட்டு, 4xT-1 போன்ற nxT-1 சேவையை வழங்கும் அதாவது 4xT-1 வரிசை டீ-1 பட்டையகலத்தை விட நான்கு மடங்கு பட்டையகலம் கொண்டது.
எடுத்துச் செல்லும் கருவியை தேர்ந்தெடுப்பது, எல்லைப்பகுதி, பயன்படுத்தப் படும் சேவை வழிப் பகுதி (CSU), அல்லது தரவு சேவைப் பகுதி (DSU), பயன்படுத்தப்படும் வேன் (WAN) IP வழிபடுத்திகள், தேர்ந்தெடுக்கப்பட்ட பட்டையகலங்களின் வகைகள் போன்றவற்றைப் பொருத்து நிருவப்பட்ட டீ-1 சேவையில் பல விருப்பத் தேர்வுகள் எடுக்கப்படும். வாடிக்கையாளர் பகுதிகளின் கருவிகளைப் (CPE) பொருத்து வலையமைப்பு (TCP/I) பயன்படுத்தும் வாடிக்கையாளரின் பகுதிகளை டீ-1 வரிசையிலிருந்து VPN அல்லது இணையத்திற்கு மாற்றுவதற்காக சிறப்புக்கூறுகள் வாய்ந்த வேன் (WAN) வழிப்படுத்திகள் டீ-1 வரிசையுடன் பயன்படுத்தப்படும். CSU/DSU போன்றவற்றைக் கொண்டிருக்கும் CPE டீ-1 வரிசையின் தரவு தடத்தை டிஎஸ்-1 வரிசைக்கு மாற்றி வாடிக்கையாளர் ஈதர்நெட் (Ethernet) லேன் (LAN) பயன்படுத்துவதற்காக TCP/IP தொகுப்பு தரவு தடத்திற்கு மாற்றுகிறது. டீ-1 சேவை வழங்கும் சில நிறுவனங்கள் சேவை உடன்பாட்டில் CPE ஒரு பகுதியாக விற்பனை செய்கின்றன, இது பொதுவாக வழிப்படுத்திகள், CSU, அல்லது DSU எல்லைப் பகுதியின் உரிமையை பாதிப்பதாக அமையும்.
இருந்த போதிலும் டீ-1 அதிகப்படியாக 1.544 மெபிட்/செக் வரை கொண்டுள்ளது, 128 கிபிட்/செக் பட்டையகலத்திற்கு பயன்படுத்தப்படும் போது டீ-1 சிறுபகுதி வழங்கப்படலாம். இந்த முறையின் படி வாடிக்கையாளர் டீ-1 சேவையில் 1/12 அல்லது 1/3 பகுதியை வாங்கலாம், இது 128 கிபிட்/செக் மற்றும் 512 கிபிட்/செக் என்ற வகையில் இருக்கும்.
டீ-1 மற்றும் டீ-1 சிறுபகுதி தரவு வரிசைகள் பெரும்பாலும் சமச்சீராக இருக்கலாம அதாவது ஒரே மாதிரியான பதிவேற்றம் மற்றும் பதிவிறக்கம் கொண்டு இருக்கும் என்பது பொருள்.
கம்பிவழி அண்மை வலை
இணையத்தி இணைக்கப்பட்டுள்ள இந்த முறை அகல அலைவரிசை இணைப்பு இணைய அணுக்கம் வேகமாக உள்ளது என்பதை சுட்டுகிறது. எனினும், அண்மை வலை வழங்கப்பட்டால் இணைய அணுக்கத்திற்கு 10, 100, அல்லது 1000 மெபிட்/செக் இணைப்பை வழங்குகிறது என்பது பொருள் அல்ல. கல்லூரி வளாகத்தில், எடுத்துக்காட்டாக 100 மெபிட்/செக் அண்மை வலை அணுக்கம் முழுமையாக இருந்தாலும், இணையதள அணுக்க பட்டையகலம் 4xT-1 தரவு வீதத்திற்கு (6 மெபிட்/செக்) இணையாக இருக்கும். அகல அலைவரிசை இணைப்பை கட்டிடத்திற்குள் நீங்கள் பங்கிட்டுக் கொள்கிறீர்கள் என்றால் கட்டிடத்தில் குறிப்பிட்ட காலத்திற்குரிய இந்த இணைப்பு பயனாளிகளின் தரவு விகிதத்தை கட்டுப்படுத்தும்.
சில பகுதிகளில் முழுமையான அணமை வலை அகல அலைவரிசை அணுக்கம் உபயோகத்தில் உள்ளது. இந்த நிலை POP அல்லது தரவு மையத்தில் இருக்கும் வீடுகள் அல்லது வணிக நிலையங்களில் இருக்காது. அண்மை வலை இணைய அணுக்கம் அளிக்கப்படும் போது, இது இழை ஒளியியல் அல்லது காப்பர் முறுக்கிணை கம்பிகளாக இருந்தால் பட்டையகலம் அண்மை வலை தரவு விகிதமான 10 ஜிபிட்/செக் வரை பெற இயலும். இதற்காக எந்த ஒரு வன்பொருளும் தேவை இல்லை, இது அண்மை வலையின் சிறப்புக் கூறாகும். குறைந்தளவு உள்மறையை அணமை வலைக் கொண்டுள்ளது.
நாட்டுப்புறம் சார்ந்த அகல அலைவரிசை
விவசாயிகள், கால்நடை வளர்ப்பவர், மற்றும் சிறிய நகரங்களைக் கொண்ட குறைந்த மக்கட்தொகை பெருக்கம் கொண்ட பகுதிகளில் உள்ள வாடிக்கையாளருக்கு அகல அலைவரிசை சேவையை அளிப்பது மிகவும் சவாலான ஒன்றாகும். நகர் பகுதிகளில் மக்கட்தொகைப் பெருக்கம் அதிகமாக உள்ள இடங்களில் இணைய சேவைகளை வழங்குபவர்கள் இணைப்புகளை இணைப்பது எளிது, ஆனால் நாட்டுப்புறம் சார்ந்த பகுதிகளில் உள்ள வாடிக்கையாளருக்காக விலை உயர்ந்த கருவிகளை இணைக்க வேண்டும்.
நாட்டுப்புறங்களில் அகல அலைவரிசை இணைப்பை அளிப்பதற்கு நிறைய வழிகள் உள்ளன இருந்தாலும் இவை ஒவ்வொன்றும் அதற்கான குறைகள் மற்றும் கட்டுப்பாடுகளைக் கொண்டுள்ளன. சில விருப்பத் தேர்வுகள் மற்றவற்றை விட சிறப்பாக இருக்கலாம், ஆனால் அந்த உள்ளூர் தொலைபேசி நிறுவனம் நாட்டுப்புற தொழில்நுட்பத்தை எவ்வாறு மேம்படுத்துகிறது என்பதைப் பொறுத்து உள்ளது.
நாட்டுப்புறப் பகுதிகளில் அகல அலைவரிசை சேவையை வழங்குவதில் கம்பியில்லா இணைய சேவை வழங்குபவர் (WISPs) மிகவும் பிரபலமாக உள்ளது. குன்றுகள் மற்றும் அதிகமான பரந்த இடங்களைக் கொண்ட பகுதிகளில் இந்த தொழில்நுட்பத்திற்கு தேவையான இணைப்பு தடுத்து நிறுத்தப்படுகிறது. எனினும் டெல்கோலா திட்டத்தில் ஸ்காட்லாந்தின் உட்பகுதியில் உள்ள ஒரு விமான ஒட்டுனர் கம்பியில்லா இணைப்பு எங்கும் செயல்படக் கூடியது என்பதை விளக்கிக் காட்டினார். கம்பியுடன் இணைக்கப்பட்டுள்ள இணைப்புகளுடன் ஒப்பிடும் போது கம்பியில்லா இணைப்புகளில் பாதுகாப்பு குறைபாடுகள் உள்ளன ( சக்தி வாய்ந்த பாதுகாப்பு ஒழுங்கு முறைகள் பயன்படுத்தாத போது); இணைய வேகம் என்பது குறைவாகவே இருக்கும் (2-50 முறை குறைவு); மற்ற கம்பியில்லா கருவிகளின் குறுக்கீடு மற்றும் இடங்களில் உள்ள காலநிலை காரணமாக வலையமைப்பு குறைந்த அளவு நிலைப்புத் தன்மையுடன் இருக்கும்.Al
துணைக்கோள் இணையதளம்
நிறுவனத்தின் துணைக்கோளிலிருந்து ஒவ்வொரு வாடிக்கையாளருக்கும் வான்வெளியில் உள்ள செயற்கைக்கோள் மூலம் அகல அலைவரிசை தரவுகளை தர இயலும். துணைக்கோள் மூலம் அகல அலைவரிசை இணையத்தள அணுக்கம் பெறுவது மிகவும் விலையுள்ள செயல்முறையாகும், ஆனால் நாட்டுப்புறப் பகுதிகளில் அலைபேசி அகல அலைவரிசையை விட இது தான் ஒரே தேர்வாகும். மற்ற அகல அலைவரிசை விருப்ப தேர்வுகளுடன் அதிகமாக போட்டியிடுவதால் இதற்கான செலவுகள் தற்போதைய ஆண்டுகளில் குறைந்த அளவில் உள்ளது.
அகல அலைவரிசை துணைக்கோள் இணையத்தளமும் அதிகப்படியான உள்மறைச் சிக்கலைக் கொண்டுள்ளது, கடல் மட்டத்திலிருந்து 35,786 கி.மீ (22,236 மைல்) தொலைவில் உள்ள வான்வெளி மையத்திலிருந்து பூமிக்கு குறிகளை அனுப்ப வேண்டும். இவவாறு அனுப்பப்படும் குறியான பூமியை வந்தடைய 500 மில்லிசெகண்ட் முதல் 900 மில்லிசெகண்ட் வரை எடுக்கிறது இதன் காரணமாக நிகழ்-நேரத்தில் செய்யப்படும் செயல்களில் இதன் உபயோகம் பயன்படுத்த இயலாமல் உள்ளது எடுத்துக்காட்டாக பலவீரர்கள் பங்கு கொண்டு விளையாடும் இணையத்தள விளையாட்டுகள் மற்றும் இணைப்பில் விளையாடப்படும் முதல்-மனிதர் சுடுதல் போன்ற நிகழ்-நேர விளையாட்டுகளுக்கு இவைகள் பொருத்தமற்றவைகளாக உள்ளன. இருந்த போதிலும், பல விளையாட்டுகள் விளையாடுவதற்கு காரணமாக உள்ளது, ஆனால் நிகழ்-நேர வியூகம் அல்லது முறை-சார்ந்த விளையாட்டுகளில் இதன் எல்லைக் குறைவாக உள்ளது. தூரமான இடத்தில் நேரடி நிலையில் உள்ள கணினிகள் ஒன்றையொன்று பாதிப்பது அதிகப்படியான உள்மறைவினால் ஏற்படும் சிக்கலாகும். மின்னஞ்சல் அணுக்கம் மற்றும் வலைத்தள உலாவுதல் போன்றவற்றில் இந்த சிக்கல் பொறுத்துக்கொள்ளத்தக்கது ஆனால் மற்ற சிக்கல்கள் வெளிப்படையாக கவனிக்கப்பட கூடிய நிலையில் உள்ளது.
நடுநிலை பூமிக் கோளப்பாதை மற்றும் குறைவான பூமிக் கோளப்பாதை துணைக்கோள்கள் இந்த அளவிற்கு தாமதங்களை கொண்டிருப்பதில்லை. தற்போதைய LEO விண்மீன்களின் கூட்டம் மற்றும் இரிடியம் துணைக்கோள்கள் 40 மில்லிசெக்ண்டுக்கு குறைவான தாமதங்களைக் கொண்டுள்ளது, ஆனால் இவற்றின் வெளிப்பாடு அகல அலைவரிசையின் 64 kbps குறைவாக இருக்கும். வான்வெளியில் உள்ள விண்மீன்களின் கோளப்பகுதி பூமியிலிருந்து 1,420 கிமீ தொலைவிலும் இரிடியம் கோளப்பகுதி 670 கிமீ உயரத்திலும் உள்ளது. 2010 ஆம் ஆண்டு பயன்படுத்துவதற்கு ஆயத்தமாக உள்ள O3b வலையமைப்பு MEO விண்மீன் கூட்டம் கோளப்பகுதியில் 8,062 கிமீ தூரத்தில் 125 மில்லிசெக்ண்ட் RTT உள்மறையுடன் உள்ளது. பயன்பாட்டிற்கு வரப்போகும் புதிய வலையமைப்பின் காரணமாக 1 Gbps (ஜிகா பிட்ஸ் பெர் செகண்ட்) அளவிற்கு வெளியீடுகளைப் பெற இயலும்.
துணைக்கோள் இணையத்தள அணுக்கம் அளிக்கும் பல நிறுவனங்கள் FAP (நம்பிக்கையாக அணுகும் கொள்கை) கொண்டுள்ளன. துணைக்கோள் இணையத்தளத்தின் மிகப்பெரிய தீமைகளில் ஒன்று, ஒரு குறிப்பிட்ட பகுதியை அடைந்தவுடன் பயனருக்கு சுழற்று-முறையில் கிடைக்கும் தரவு விகித வெளிப்பாடை இந்த FAPகள் அளிக்கும் (ஒரு நாளைக்கு 200 எம்பி என்ற நிலையில்). இந்த FAP சுவரை இடித்த 24 மணிநேரம் வரை நீடிக்கும், மேலும் பயனரின் வெளியீடு அவர்கள் செய்த பணத்திற்காக மிண்டும் கொண்டுவரப்படும். இது பட்டையகல-அழுத்த செயல்முறைகளை ஒரு குறிப்பிட்ட நேரத்திற்குள் முடிக்க இயலாத அளவிற்கு சிரமமாக மாற்றுகிறது (P2P மற்றும் செய்திக்குழு இருமக்குறிமுறை பதிவிறக்கம் ஆகியவற்றை எடுத்துக்காட்டாக உள்ளடக்கியது).
ஐரோப்பியாவின் ASTRA2கனெக்ட் என்ற அமைப்பு மாதந்திர 2ஜிபைட் தரவை பதிவிறக்கம் செய்யும் FAP சார்ந்த முறையைக் கொண்டுள்ளது, இந்த மாதத்தில் இந்த வரம்பு கடந்து விட்டால அடுத்து வரும் நாட்களுக்கு குறைக்கப்பட்ட வீதத்தில் பதிவிறக்கம் செய்யும் முறை உள்ளது. மற்ற துணைக்கோள் இணையத்தள சலுகைகள் மேம்படுத்தப்பட்ட மாறுபாடுள்ள நேர சாளரங்களைச் சார்ந்த FAP இயக்க அமைப்புகளைக் கொண்டுள்ளது. வின்கோள் சேவை முறையில் கடந்த மணிநேரங்கள், நாட்கள் மற்றும் வாரங்களில் நடைபெற்ற பதிவிறக்க வீதங்களை சரிபார்க்கும். தேவைப்படும் போது அதிகப்படியான பதிவிறக்கங்களை தற்காலிகமாக அனுமதித்து மாதத்தின் இறுதியில் அதிக அளவு சேமிப்பதற்கான காரணமாகும். .
நன்மைகள்
அலைபேசி அகல அலைவரிசை
அலைபேசி கோபுரங்கள் அதிகமாக காணப்படுகின்றன மேலும் அலைபேசி வலையமைப்பு மூன்றாவது தலைமுறை தொழில்நுட்பத்திற்கு (3ஜி) மாறியுள்ளது; EVDO, HSDPA, மற்றும் UMTS போன்ற தொழில்நுடபங்களைப் பயன்படுத்தி தரவுகளை அதிகமாக ஆதரிக்க கூடியவை.
இவைகள் அலைபேசியுடன் கார்ட்பஸ் (Cardbus), எக்ஸ்பிரஸ்கார்ட் (ExpressCard) அல்லது யூஎஸ்பி செல்லுலார் மோடம் (USB cellular modems), அல்லது செல்லுலார் ப்ராண்ட்பேண்ட் ரூட்டர் (cellular broadband router) ஆகியவற்றின் மூலம் இணையதளத்தில் அகல அலைவரிசையை ஒரே ஒரு அலைபேசி இணைப்பு மூலம் பல கணினிகளுடன் தொடர்பு ஏற்படுத்தி அணுகுவதற்கு உதவி புரிகின்றன.
மின் தொடர் இணையதளம்
இது ஒரு புதிய சேவை தற்போதும் ஆரம்ப நிலையில் உள்ளது அதிக- மின்னழுத்தம் கொண்ட தரமான மின் தொடர்கள் மூலம் அகல அலைவரிசை இணையதள தரவை அனுப்புகிறது. எனினும் இந்த் அமைப்பு குறிப்பிட்ட சிக்கலான விளைவுகளைக் கொண்டது, முதலாவது மின் தொடர்கள் பெரும்பாலும் இரைச்சல் கொண்ட சூழ்நிலையில் இருப்பவை. ஒவ்வொரு முறை கருவி இயக்கப்படும் போது அல்லது நிறுத்தப்படும் போது தொடரில் ஒரு வெடிப்பொலி அல்லது ஒலியை ஏற்படுத்துகிறது. சக்தியை- சேமிக்கும் கருவிகளும் அடிக்கடி இரைச்சலான ஒத்திசைகளை தொடரில் ஏற்படுத்துகிறது. இந்த் அமைப்பானது இந்த இயற்கை சிக்கல்களை சமாளிக்கும் விதம் அல்லது இவற்றைச் சுற்றி வேலை செய்யும் வித்தத்தில் வடிவமைக்கப்பட வேண்டும்.
மின் தொடர் வழியாக அகல அலைவரிசை மின் தொடர் தொடர்பாடல் என்று அறியப்படும் நிலை அமெரிக்க ஒன்றியத்தை விட ஐரோப்பாவில் அதிகமாக மேம்பாடு அடைந்துள்ளது மின் தொடர் வடிவமைப்பு திட்டங்களில் உள்ள வரலாறு சார்ந்த வேறுபாடு. மின்சாரத்தை எடுத்துச் செல்லும் அனைத்து கம்பிகளும் மின்திறனை அதிக மின்னழுத்தத்தில் தொடர்பு குறைபாடுகளை குறைக்கிறது, பிறகு வாடிக்கையாளர்கள் பயன்படுத்தும் மின்னழுத்த மாற்றுக் கருவி மின்னழுத்தத்தைக் குறைக்கிறது. BPL குறியீடுகள் மின்னழுத்த மாற்றுக் கருவி மூலம் செல்லவில்லை என்றால் மின்னழுத்த மாற்றுக் கருவியுடன் திருப்பிச் செய்வி கருவிகள் இணைக்கப்பட வேண்டும். ஒற்றை வீட்டிற்காக சிறிய மின்னழுத்த மாற்றுக் கருவியைக் கொண்ட கம்பங்கள் அமெரிக்க ஒன்றியத்தில் பொதுவாக உள்ளன. ஐரோப்பாவில் பெரிய மின்னழுத்த மாற்றுக் கருவிகள் 10 அல்லது 100 வீடுகளுக்கு சேவை வழங்கும் விதத்தில் உள்ளன. மின்சாரத்தை வாடிக்கையாளருக்கு வழங்குவதற்காக, திட்டத்திலும் சிறிது மாற்றம் செய்யப்பட்டுள்ளது ஆனால் ஐரோப்பாவின் ஒரு நகரத்திற்கு மின்சாரம் வழங்குவதற்காக தேவைப்படும் செலுத்திகளை விட BPL ஐ மின்சார கம்பிகள் வழியாக அமெரிக்க ஒன்றியத்திற்கு செலுத்துவதற்கு அதிகப்படியான பரும அளவு கொண்டு செலுத்திகள் தேவைப்படும்.
இரண்டு முக்கிய சிக்கல் குறி வலிமை மற்றும் இயக்க அதிர்வெண். இந்த அமைப்பானது 10 முதல் 30 MHz அளவிலான அதிர்வெண்களை உபயோகிக்கும் என்று எதிர் பார்க்கப்படுகிறது, மேலும் இவைகள் பல ஆண்டுகளாக உரிமம் பெற்ற கலை தொடர்பான ரேடியோ இயக்குபவர், சர்வதேச அளவில் சிற்றலைகளை பரப்புபவர் மற்றும் பலதரப்பட்ட தொடர்பு அமைப்புகள் (இராணுவம், விமானம் ஓட்டுதல் போன்றவைகள்) ஆகியோர்களால் பயன்படுத்தப்பட்டு வருகிறது. மின்சார கம்பிகள் பாதுகாப்புகவசம் இல்லாமல் இருக்கும் மேலும் தாங்கள் அனுப்பும் குறிகளை மீண்டும் அனுப்பும் கருவியாக செயல்படும், மற்றும் தொடர்பு நிலைக்காக பயன்படுத்தப்படும் 10 முதல் 30 MHz சிற்றலைகள் முழுவதையும் அழிக்ககூடிய திறன் உடையது, மேலும் பயனருக்கு பாதுகாப்பு அளிக்ககூடியது.
கம்பியில்லா ஐ.எஸ்.பி (ISP)
இது தற்போதைய குறைந்த மதிப்புள்ள 802.11 வை-பை (Wi-Fi) ரேடியோ அமைப்புகளை பயனபடுத்தி நீண்ட தொலைவு மற்றும் அதிக தூரங்களில் உள்ள இடங்களை இணைப்பதற்கு பயன்படுத்தப்படுகிறது, ஆனால் வேறு சில திறன் வாய்ந்த ரேடியோ தொடர்பு அமைப்புகளும் பயனபடுத்தலாம்.